Yahaya Nadrani træner ikke længere med førsteholdet i AaB.

Forsvarsspilleren Yahya Nadrani er ude af AaB's trup på ubestemt tid. Det har det kriseramte Superligahold netop meldt ud. Stopperen, der er startet inde i de sidste to kampe og kom til klubben i sommer fra belgisk fodbold, er smidt ud af truppen på grund af "uacceptabel opførsel overfor en holdkammerat". AaB's cheftræner Erik Hamrén forklarer - uden at gå i detaljer om forløbet - hvorfor Nadrani ikke længere deltager i træningen på førsteholdet: - Der har foregået en opførsel, som ikke er acceptabel, og som ikke er forenelig med den måde, jeg ønsker at være cheftræner på eller med klubbens værdier i øvrigt, konstaterer AaB’s cheftræner Erik Hamrén. Det er bare to dage siden, den franske forsvarsspiller var på banen i 1-2-nederlaget mod Silkeborg IF. AaB ligger på 11. og næstsidstepladsen i Superligaen. I morgen spiller de pokalkamp mod Middelfart - uden Yahya Nadrani. Opdateres...